proxectonos/corpus_dominio_legal_administrativo_tmp huggingface dataset:
11/06/2020 | Administración LocalMunicipal
Sobrado
Anuncio de aprobación inicial de orzamento 2020

ANUNCIO DE APROBACIÓN INICIAL DE ORZAMENTO 2020 Aprobado inicialmente en sesión extraordinaria do Pleno deste Concello, de data 9 de xuño de 2020, o orzamento xeral, bases de execución, e a plantilla de persoal para o exercicio económico 2020, con arranxo ao previsto no artigo 169 do Texto Refundido da Lei Reguladora de Facendas Locais aprobado por Real Decreto Lexislativo 2/2004, do 5 de marzo, e o artigo 20 do Real Decreto 500/1990, do 20 de abril, exponse ao público o expediente e a documentación preceptiva por prazo de quince días desde a publicación deste anuncio, aos efectos de reclamacións e alegacións. Durante devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. De conformidade co acordo adoptado o orzamento considerarase definitivamente aprobado, se durante o citado prazo non se presentan reclamacións. Sobrado, 9 de xuño de 2020. O alcalde Luis Lisardo Santos Ares
11/06/2020 | Administración LocalProvincial
Deputación Provincial da Coruña
Servizo de Promoción Económica, Turismo e Emprego. Sección de Promoción Económica e Emprego
Aprobación das contas do exercicio 2019 da Fundación Axencia Enerxética Provincial da Coruña (FAEPAC)

ANUNCIO Aprobación das contas do exercicio 2019 da Fundación Axencia Enerxética Provincial da Coruña (FAEPAC) Na sesión celebrada o 27 de maio de 2020, o Padroado da Fundación Axencia Enerxética Provincial da Coruña (FAEPAC) acordou aprobar inicialmente as contas da Fundación do exercicio 2019. O expediente exponse ao público na Secretaría da Fundación (rúa Alcalde José Vilaboy Pajón, s/n, 15320 As Pontes) polo prazo de 15 días hábiles, contados dende o seguinte ao da publicación do presente anuncio no Boletín Oficial da Provincia, co fin de que os interesados poidan realizar as reclamacións que estimen oportunas. Se durante o citado prazo non se presentan reclamacións, as contas do exercicio 2019, entenderase definitivamente aprobadas, de acordo co disposto no artigo 20.1 do R. D. 500/1990, do 20 de abril, e art.169.1 do texto refundido da Lei reguladora de facendas locais, aprobado polo Real decreto lexislativo 2/2004, do 5 de marzo. A Coruña, 9 de xuño de 2020. O presidente O secretario Valentín González Formoso José Luis Almau Supervía
11/06/2020 | Administración LocalMunicipal
Boimorto
Aprobación do padrón fiscal do prezo público da residencia xuño 2020

EXPOSICIÓN PÚBLICA APROBACIÓN PADRÓN FISCAL PREZO PÚBLICO DA RESIDENCIA PARA PERSOAS MAIORES MES XUÑO 2020 Por Decreto da Alcaldía n.º 178/2020, de data 08/06/2020, acordou aprobar o padrón fiscal do mes de xuño de 2020 correspondente ao prezo público pola prestación de servizos na Residencia para persoas maiores polos seguintes importes: 37. Usuarios da residencia para persoa maiores: Padrón: 39.996,00 €. Servizo de comidas externas (415 menús) mes maio 2020: Padrón: 1.867,50 €. O devandito padrón exponse ao público por prazo de quince días hábiles, a contar desde o seguinte ao da publicación deste anuncio no BOP, para que os interesados poidan examinalos no Concello e presentar as reclamacións que consideren convenientes. Así mesmo, mediante este anuncio notifícanse colectivamente a todas as persoas contribuíntes incluídas neles, as liquidacións que conteñen, conforme autoriza o artigo 102.3 da Lei 58/2003, do 17 de decembro, xeral tributaria. Contra este acordo e as liquidacións aprobadas, os/as interesados/as poderán interpoñer preceptivamente recurso de reposición, perante a Xunta de Goberno Local, no prazo dun mes, contado desde o día seguinte ao de finalización do período de exposición pública dos correspondentes padróns, que se entenderá desestimado se non se resolvera de maneira expresa no prazo dun mes, e, contra o seu rexeitamento, recurso contencioso-administrativo, perante o Xulgado do Contencioso-Administrativo, no prazo de dous meses desde a notificación da resolución do recurso de reposición, se é expresa, e no prazo de seis meses desde que se produza a desestimación presunta se non o fose. O prazo de cobro, en período voluntario, será de dous meses, contados desde o día seguinte ao de finalización da exposición pública, e transcorrido este procederase a esixir os xuros de mora e as recargas que procedan segundo os artigos 26 e 28 da nomeada Lei xeral tributaria e, se fora o caso, as costas derivadas do procedemento de prema. Os recibos que figuran domiciliados, envíanse ás respectivas entidades para o seu cargo nas contas designadas polos/as contribuíntes. Boimorto, 8 de xuño de 2020. A alcaldesa Asdo.: María Jesús Novo Gómez
11/06/2020 | Administración LocalMunicipal
Ares
Aprobación inicial da modificación da Ordenanza reguladora da taxa por ocupación de terreos de uso público con mesas e cadeiras coa finalidade lucrativa (28-12-1998 BOP nº 296) para a suspensión da súa liquidación no exercizo 2020

Aprobada Inicialmente na sesión Plenaria extraordinaria de data 8 de xuño do 2020 a modificación da ORDENANZA REGULADORA DA TAXA POR OCUPACIÓN DE TERREOS DE USO PÚBLICO CON MESAS E CADEIRAS COA FINALIDADE LUCRATIVA (28-12-1998 BOP Nº 296 ) PARA A SUSPENSIÓN DA SÚA LIQUIDACIÓN NO EXERCIZO 2020 no Concello de Ares, de conformidade co artigo 17 do texto refundido da lei reguladora das Facendas Locais aprobada polo RDL 2/2004, do 5 de marzo, soméntese a información pública polo prazo de 30 días, significando que no suposto de ausencia de reclamacións o presente acordo inicial elevarase automáticamente a definitivo. Ares, 8 de xuño do 2020 O Alcalde-Presidente Asdo: Julio Ignacio Iglesias Redondo
11/06/2020 | Administración LocalMunicipal
Ames
Aprobación do prezo público dos campamentos urbanos de natureza do Concello de Ames

A Xunta de Goberno Local, en sesión celebrada o día 05 de xuño de 2020, aprobou o prezo público dos campamentos urbanos de natureza do Concello de Ames. En cumprimento do citado acordo, mediante o presente anuncio dáse conta da aprobación do prezos públicos, que son os que a continuación se indican: O que se fai público para xeral coñecemento. Ames, 08 de xuño de 2020. O alcalde José Manuel Miñones Conde
11/06/2020 | Administración LocalMunicipal
Bergondo
Secretaría
Aprobación da oferta de emprego público 2020

Por Resolución núm.702/2020, de 5 de xuño da alcaldía-presidencia, adoptouse o acordo que a continuación se transcribe na súa parte dispositiva: “Primeiro.- Aprobar a oferta ordinaria de emprego público de persoal do Concello de Bergondo para o ano 2020, por acceso libre, co seguinte contido: Segundo. Que se publique no Taboleiro de anuncios da Sede electrónica da Corporación, no Boletín Oficial da Provincia da Coruña e no Diario Oficial de Galicia. Bergondo, 5 de xuño de 2020 A alcaldesa. Temistocles Gasto Bujoreanu
11/06/2020 | Administración LocalMunicipal
Melide
Aprobación inicial da modificación do artigo 6 da Ordenanza fiscal n.º 20, reguladora da taxa pola prestación do servizo da escola infantil municipal do Concello de Melide, mediante a introdución dun apartado sexto “Réxime de bonificación”

EDICTO Aprobación inicial da modificación do artigo 6 da Ordenanza fiscal número 20, reguladora da taxa pola prestación do servizo da escola infantil municipal do Concello de Melide, mediante a introdución dun apartado sexto relativo ao “Réxime de bonificacións” O Pleno da Corporación, en sesión do 4 de xuño de 2020, acordou aprobar inicialmente a modificación do artigo 6 da Ordenanza fiscal número 20, reguladora da taxa pola prestación do servizo da escola infantil municipal, mediante a introdución dun apartado sexto relativo ao “Réxime de bonificacións”, o que se expón ao público na Intervención municipal, durante trinta días hábiles, que comezarán a contar dende o seguinte día hábil ao da derradeira publicación deste anuncio no taboleiro de edictos do Concello ou no BOP, dentro dos cales os interesados poderán examinar o expediente e presentar as reclamacións que estimen oportunas. De non se presentar reclamacións, entenderanse definitivamente adoptado o acordo, ata entón provisional, sen necesidade de novo acordo plenario. Melide, 8 de xuño de 2020. O alcalde José Manuel Pérez Penas
11/06/2020 | Administración LocalMunicipal
Irixoa
Modificación orzamentaria 2/2020

PUBLICACIÓN NOVO RESUMO POR CAPÍTULOS EXPTE.2/2020 Aprobado definitivamente o expediente de modificación orzamentaria n.º 2/2020, mediante resolución da Alcaldía do 2-6-2020, faise público o novo resumo por capítulos nos que sufriron variación polo expediente: Contra a aprobación definitiva poderá interpoñerse o recurso contencioso-administrativo ante o Xulgado do Contencioso-Administrativo da Coruña no prazo de 2 meses, segundo o establecido nos arts.171 e 177 do Real Decreto Lexislativo 2/2004, do 5 de marzo, de Texto Refundido da Lei Reguladora das Facendas Locais. Irixoa, 5 de xuño de 2020. O alcalde Antonio Deibe Sanmartín
11/06/2020 | Administración LocalMunicipal
Arteixo
Secretaría Xeral
Aprobación definitiva de expediente de modificación de créditos 11/2020. Suplemento de créditos 2/2020

ANUNCIO Por Resolución da Alcaldía 927/2020, de data 27 de abril de 2020, aprobouse inicialmente o expediente de modificación de créditos 11/2020 (Suplemento de créditos 2/2020), que se tramitan dentro do vixente orzamento. O anuncio permaneceu exposto ao público mediante anuncio no BOP n.º 66, de data 5 de maio de 2020, por período de quince días hábiles, non presentándose reclamacións ó efecto durante o citado período, polo que se procede a elevar a definitiva a súa aprobación mediante o presente anuncio no Boletín Oficial da Provincia, de conformidade co establecido no artigo 17.3 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais e publícase, quedando o resumo do orzamento a nivel de capítulos como segue: O que se fai público para xeral coñecemento. Arteixo, 6 de xuño de 2020. Asinado dixitalmente: Carlos Calvelo Martínez Alcalde-presidente
11/06/2020 | Administración LocalMunicipal
Negreira
Provisión en propiedade por promoción interna vertical de dúas prazas de funcionario de carreira vacante no Concello de Negreira. Relación de aprobados

ANUNCIO Provisión en propiedade, por promoción interna vertical, de dúas prazas de administrativos, funcionarios de carreira, vacantes no Concello de Negreira, incluídas na ampliación da oferta pública de emprego correspondene ao exercicio do ano 2018 En cumprimento da base oitava.–Relación de aprobados, presentación de documentos e nomeamento, das que rexen o presente proceso selectivo, rematada a calificación do referido proceso selectivo efectuado ao efecto, resultaron aprobadas as dúas únicas candidatas presentadas ás probas dos postos ofertados, a saber, dona Franziska Davin Esclapez, con D. N. I.XXXXXXXXX, e dona Aida Rosa Nicoleta Florina Dillon Samora, con D. N. I.XXXXXXXXX. O que se fai público aos efectos de dar cumprimento á precitada base oitava, das que rexen a convocatoria. Negreira, 8 de xuño de 2020. Alcalde-presidente Manuel Ángel Leis Míguez
11/06/2020 | Administración LocalMunicipal
Moeche
Aprobación inicial do orzamento municipal, bases de execución e cadro de persoal para o exercicio de 2020

ANUNCIO Aprobación provisional do orzamento municipal para o exercicio 2020 O Pleno do Concello, en sesión celebrada o día 5 de xuño de 2020, acordou aprobar inicialmente o orzamento municipal, as bases de execución e o cadro de persoal para o exercicio de 2020. En cumprimento do disposto no artigo 169.1 do R. D. Lex.2/2004, do 5 de marzo, Texto Refundido da Lei Reguladora das Facendas Locais, e disposicións concordantes, exponse ó público na Secretaria deste Concello, polo prazo de quince días hábiles, que empezarán a contarse dende o seguinte o da inserción do presente anuncio no B. O. P., ó fin de que no citado prazo poidan presentarse as reclamacións que se consideren pertinentes, as que serán dirixidas á Sra. alcaldesa desta Corporación. No caso de que transcorrido o prazo de información pública non se tivesen presentado reclamacións, o Orzamento considerarase definitivamente aprobado. En caso contrario, o Pleno disporá dun mes para resolver aquelas. O que se fai público ós efectos previstos na citada lexislación. Moeche, a 5 de xuño de 2020. A alcaldesa Asdo.: Beatriz Bascoy Maceiras
11/06/2020 | Administración LocalMunicipal
Ares
Aprobación inicial da modificación da Ordenanza fiscal nº 7, reguladora da taxa por recollida do lixo para minorar o importe do recibo anual aos establecementos afectados polo peche decretado polo estado de alarma polo covid19

Aprobada Inicialmente na sesión Plenaria extraordinaria de data 8 de xuño do 2020 a modificación da ORDENANZA FISCAL Nº 7, REGULADORA DA TAXA POR RECOLLIDA DO LIXO PARA MINORAR O IMPORTE DO RECIBO ANUAL AOS ESTABLECEMENTOS AFECTADOS POLO PECHE DECRETADO POLO ESTADO DE ALARMA DERIVADO DA PANDEMIA COVID 19 do Concello de Ares, de conformidade co artigo 17 do texto refundido da lei reguladora das Facendas Locais aprobada polo RDL 2/2004, do 5 de marzo, soméntese a información pública polo prazo de 30 días, significando que no suposto de ausencia de reclamacións o presente acordo inicial elevarase automáticamente a definitivo. Ares, 8 de xuño do 2020 O Alcalde-Presidente Asdo: Julio Ignacio Iglesias Redondo
11/06/2020 | Administración LocalMunicipal
Melide
Aprobación inicial da modificación da base 24 das de execución do orzamento municipal do Concello de Melide para o exercicio 2020 en relación á contratación menor

EDICTO APROBACIÓN INICIAL DA MODIFICACIÓN DA BASE 24 DAS DE EXECUCIÓN DO ORZAMENTO MUNICIPAL DO CONCELLO DE MELIDE PARA O EXERCICIO 2020 EN RELACIÓN Á CONTRATACIÓN MENOR Aprobada inicialmente polo Pleno da Corporación, na sesión ordinaria do 4 de xuño de 2020, a modificación da base 24 das de execución do orzamento municipal do Concello de Melide para o exercicio 2020 en relación á contratación menor, de conformidade co disposto no artigo 169.1 do Real Decreto Lexislativo 2/2004, polo que se aproba o texto refundido da Lei Reguladora das Facendas Locais, queda exposto ao público na Secretaría deste Concello por prazo de quince días hábiles, que comezarán a contar dende o seguinte ao da inserción do presente anuncio no Boletín Oficial da Provincia. Durante ese prazo poderán os interesados formular as reclamacións que estimen pertinentes. No caso de que transcorrido o prazo de información pública non se tivesen presentado reclamacións, o orzamento considerarase definitivamente aprobado; en caso contrario, o Pleno disporá dun mes para resolvelas. O que se fai público para os efectos previstos na citada lexislación. Melide, 8 de xuño de 2020. O alcalde José Manuel Pérez Penas
10/06/2020 | Administración LocalMunicipal
Muxía
Publicación anuncio padrón auga, lixo. (1.º trimestre 2020)

ANUNCIO O alcalde, mediante resolución de data 4 de xuño de 2020, aprobou o padrón de auga, lixo, sumidoiro, punto limpo e canon de auga correspondente ao 1.º trimestre 2020. O dito padrón queda exposto ó público nas oficinas municipais durante o prazo de 1 mes a partir da publicación deste anuncio no BOP con carácter de notificación colectiva, de acordo co artigo 102.3 da Lei 58/2003 Xeral Tributaria. Durante o prazo de 1 mes contado dende o día seguinte ó remate de exposición pública, poderá presentarse recurso de reposición segundo o previsto nos artigos 108 da Lei 7/1985, do 2 de abril, Reguladora das Bases do Réxime Local, e 14.2 do Real Decreto Lexislativo 2/2004, texto refundido da Lei Reguladora das Facendas Locais. Contra a desestimación do recurso de reposición poderase presentar recurso contencioso-administrativo no prazo de dous meses dende a notificación da resolución expresa, ou de seis meses dende que se produza a desestimación presunta. Tamén se poderá interpoñer calquera outro recurso que se estime conveniente. Modalidade de cobro: – Nas oficinas municipais en horario de atención ao público. – Nas entidades financieiras, previa recollida da liquidación nas oficinas municipais en horario de atención ao público. O prazo de ingreso en período voluntario queda fixado en tres meses, contados a partir da finalización do período de exposición pública. Transcorrido este prazo iniciarase o período executivo e a débeda resultante esixirase polo procedemento de constrinximento, co recargo, xuros de demora e custos que procedan, de acordo co previsto no artigo 28 da Lei Xeral Tributaria A falta de pagamento en periodo voluntario do canon de auga suporá a esixencia directamente ao contribuínte pola vía e constrinximento pola consellería competente en materia de facenda da Xunta de Galicia. A repercusión do canon de auga poderá ser obxecto de reclamación económico-administrativa ante a Xunta Superior de Facenda (Consellería de Facenda) da Xunta de Galicia, no prazo de 1 mes dende o día seguinte ó remate da exposición ao público do padrón. Muxía, 4 de xuño de 2020. O alcalde Santiago M. Fabio Adrian Ocoro Tarrus
10/06/2020 | Administración LocalMunicipal
Sobrado
Exposición pública da aprobación do padrón fiscal S. A. F. maio 2020

Por resolución de Alcaldía nº: 159/2020 de data 4 de xuño de 2020, acordou aprobar os padróns fiscais do mes de maio de 2020 correspondentes ao prezo público pola prestación do servizo de axuda no fogar para as dúas modalidades: dependencia e libre concorrencia. Vistas as liquidacións practicadas do prezo público pola prestación do Servizo de axuda no fogar no Concello de Sobrado no mes de maio de 2020, de conformidade e en aplicación da ordenanza reguladora do servizo de axuda no fogar deste Concello. No uso das atribucións que me outorga a lexislación do Réxime local vixente, PRIMEIRO.- Aprobar as liquidacións practicadas do prezo público pola prestación do Servizo de axuda no fogar no Concello de Sobrado no mes de maio de 2020, de conformidade co establecido na Ordenanza reguladora deste prezo público, e en aplicación do regulamento do servizo de axuda no fogar do Concello de Sobrado nos seguintes termos: modalidade libre concorrencia e dependencia por importes respectivos de 1.260,35 e 3.882,36 €. SEGUNDO.- Dese conta do presente aos servizos administrativos e contables aos efectos oportunos. TERCEIRO.- Expoñer ao público o padrón aprobado mediante a publicación de edicto no Boletín Oficial da Provincial e no Taboleiro de anuncios da corporación, por un prazo de 15 días dende a publicación. Esta exposición actúa como notificación colectiva a todos os contribuíntes nos termos do artigo 102.3 da Lei 58/2003, de 17 de decembro, Xeral Tributaria. CUARTO: Contra as liquidacións practicadas, os interesados poderán interpor recurso preceptivo de reposición ante o Sr. Alcalde-Presidente, como establece o artigo 108 da Lei 7/1985, do 2 de abril, Reguladora das bases do Réximen local e no artigo 14.2 do Texto Refundido da Lei de facendas locais aprobado por Real Decreto Lexislativo 2/2004, do 5 de marzo, no prazo dun mes dende o día seguinte á publicación do edicto do B. O. P. Contra a desestimación do recurso poderase interpor recurso contencioso administrativo ante o Xulgado do Contencioso-Administrativo da Coruña, no prazo de 2 meses dende o día seguinte á notificación da resolución expresa ou de 6 meses dende que se produza a desestimación presunta. QUINTO.- O prazo de cobro en período voluntario será de 2 meses contados a partir do día seguinte ó da finalización da exposición pública. Transcorrido o mesmo procederase a esixir os xuros de mora e os recargos de acordo cos artigos 26 a 28 da LXT. Non obstante, tal e como prevé a Ordenanza reguladora do servizo de axuda no fogar deste Concello, publicada no BOP nº: 75 do 22/04/2014, os prezos públicos satisfaranse con carácter posterior á prestación do servizo e con carácter específico, durante os vinte primeiros días do mes seguinte. Sobrado, 4 de xuño de 2020 O alcalde, Luís Lisardo Santos Ares
10/06/2020 | Administración LocalMunicipal
Mesía
Deixar sen efecto a avocación pola Alcaldía das competencias delegadas na Xunta de Goberno Local motivada polo estado de alarma

Mediante decreto da Alcaldía n.º 152, de data 5 de xuño de 2020, acordouse deixar sen efecto a avocación pola Alcaldía das competencias delegadas na Xunta de Goberno Local motivada pola crise do Covid-19, acordada por decreto 88/2010, do 31 de marzo (BOP n.º 57, do 3 de abril de 2020), e, en consecuencia, continuar co réxime ordinario de sesións da Xunta de Goberno Local, quedando delegadas novamente na mesma as seguintes competencias: – O outorgamento de licencias, salvo que as leis sectoriais o atribúan expresamente ó Pleno, ditar ordes de execución e tomar coñecemento das comunicacións previas en materia urbanística ou de exercicio de calquera actividade económica, empresarial, profesional, industrial ou comercial. En Mesía, a 5 de xuño de 2020. O alcalde D. Mariano Iglesias Castro
10/06/2020 | Administración LocalMunicipal
A Coruña
Planeamento e Xestión do Solo
Anuncio de aprobación inicial do cambio de sistema de actuación de compensación a concerto do polígono R40 no lugar de Peñarredonda, 1

A Xunta de Goberno Local, o día 11 de marzo de 2020, acordou: PRIMEIRO.–Estimar a solicitude de cambio de sistema de actuación de compensación a concerto do Polígono R40 “Lugar Peñarredonda 1”, presentada con data 24 de novembro de 2017, por dona Darlene Hasbun Ruiz de Loizaga, actuando en calidade de administradora solidaria de “Promociones Hamburgo Coruña, S. L.”, ao acreditar que esta mercantil é a titular única da propiedade privada incluída neste ámbito. SEGUNDO.-Aprobar inicialmente o cambio de sistema de actuación de compensación a concerto do Polígono R40 “Lugar Peñarredonda 1” do PXOM 2013. TERCEIRO.–Someter o expediente a un período de información publica polo prazo dun mes mediante anuncio que se publicará no Boletín oficial da provincia, na sede electrónica municipal e notificación individualizada aos propietarios afectados. CUARTO.–Dar traslado deste acordo á Demarcación de Carreteras do Ministerio de Transportes, movilidad y agenda urbana, á Dirección Xeral de Enerxía e Minas da Xunta de Galicia e á Compañía Logística de Hidrocarburos CHL, S. A., para que, en calidade de interesadas, poidan efectuar alegacións, en relación coas afeccións sectoriais do polígono (servidume de estradas e canalización de hidrocarburos derivada do trazado de gasoducto). O expediente estará a disposición dos interesados, durante o prazo dun mes, nas dependencias da Área de Urbanismo, infraestruturas, Vivienda e Mobilidade do Concello da Coruña situadas na Praza de Indalecio Prieto n.º 1-3, en horario de 9.00 a 14.00, previa cita que poderá solicitar por escrito no rexistro municipal ou na dirección de correo electrónico registrourbanismo@coruna. es. A Coruña, 3 de xuño de 2020. O concelleiro delegado de Urbanismo, Infraestruturas, Vivenda e Mobilidade Juan Manuel Díaz Villoslada
10/06/2020 | Administración LocalMunicipal
Narón
Secretaría
Anuncio nomeamento auxiliar administrativa do Padroado de Cultura do Concello de Narón

A alcaldía do Concello de Narón, en data 29 de maio de 2020, acordou aproba-lo nomeamento de Dona María del Carmen Blanco Liaño, DNI 32****25J para ocupar unha praza de funcionaria de carreira, Auxiliar Administrativo do Padroado de Cultura do Concello de Narón. Narón, 5 de xuño de 2020. A ALCALDESA Marián Ferreiro Díaz
10/06/2020 | Administración LocalMunicipal
Rianxo
Tesourería - Recadación
Exposición pública da matrícula de 2020 do imposto sobre actividades económicas

EDICTO ASUNTO: EXPOSICIÓN PÚBLICA MATRÍCULA DE 2020 DO IMPOSTO SOBRE ACTIVIDADES ECONÓMICAS En cumprimento do disposto no artigo 3 do Real decreto 243/1995, do 17 de febreiro (BOE do 08-03-95), anúnciase que a matrícula do Imposto sobre Actividades Económicas correspondente a 2020, elaborada pola Axencia Estatal da Administración Tributaria, recibida neste concello con data do 1 de xuño de 2020, atópase a disposición do público na Recadación Municipal, para o seu exame en horas de oficina por parte dos interesados durante o prazo dos quince días hábiles seguintes ó de aparición deste edicto no BOP. Contra a inclusión, exclusión ou alteración de calquera dos datos contidos na devandita matrícula cabe interpor, no prazo de quince días hábiles, contados desde o inmediato hábil seguinte ó do remate da súa exposición: – Potestativamente, recurso de reposición ante a Delegación Provincial de A Coruña da Axencia Estatal de Administración Tributaria. – Directamente, reclamación económico-administrativa ante o Tribunal Económico-Administrativo Rexional de Galicia. Non cabe a utilización simultánea dos devanditos medios de impugnación contra o contido da matrícula, e a súa presentación non orixinará a suspensión dos actos liquidatorios seguintes, salvo que así o acorden expresamente o órgano administrativo ou o Tribunal Económico-Administrativo que sexan competentes. Rianxo, 5 de xuño de 2020. Asinado dixitalmente polo alcalde Adolfo Muiños Sanchez
10/06/2020 | Administración LocalMunicipal
Arteixo
Deportes
Aprobación inicial das bases reguladoras para a concesión de subvencións destinadas a actividades deportivas en réxime de concorrencia competitiva

ANUNCIO APROBACIÓN INICIAL DAS BASES REGULADORAS PARA A CONCESIÓN DE SUBVENCIÓNS DESTINADAS A ACTIVIDADES DEPORTIVAS EN RÉXIME DE CONCORRENCIA COMPETITIVA O Pleno da Corporación Municipal, na sesión ordinaria de data vinte e sete de febreiro de dous mil vinte, aprobou inicialmente as bases cos seus anexos, reguladoras das subvencións municipais en réxime de concorrencia competitiva, destinadas á realización de actividades deportivas dirixidas a entidades deportivas e deportistas individuais, polo que se abre un período de información pública polo prazo de TRINTA DÍAS, computados a partir da inserción deste anuncio no Boletín Oficial da Provincia da Coruña, durante o que poderán presentarse as reclamacións e suxestións que se estimen oportunas. O expediente poderá ser consultado no taboleiro de anuncios do Concello de luns a venres, en horario de 9 a 14 horas. De conformidade con disposto no artigo 49. c) da Lei 7/1985, do 2 de abril, reguladora das bases do réxime local, se ao remate da exposición pública non se presentasen reclamacións, o acordo plenario inicial entenderase definitivamente aprobado e publicarase o seu texto íntegro no Boletín Oficial da Provincia. Arteixo a 04 de xuño de 2020. O alcalde-presidente Asdo.: Carlos Calvelo Martínez
10/06/2020 | Administración LocalMunicipal
Zas
Anuncio de corrección dun erro material da bolsa de emprego de técnico de xestión cultural

Anuncio de corrección dun erro material na convocatoria para elaborar unha bolsa de emprego de técnico de xestión cultural 2020-2023 Mediante Resolución da Alcaldía núm.93/2020, do 18/03/2020, foi advertido un erro material nas bases de convocatoria para elaborar unha bolsa de emprego de contratación laboral temporal de técnico de xestión cultural 2020-2023, publicadas no BOP n.º 50, do 13/03/2020, de forma que, no punto 8.2. c) Experiencia profesional, Onde di: “Experiencia profesional como técnico de turismo, contratado laboralmente ou como funcionario/a ata un máximo de 0.5 puntos”. Debe dicir: “Experiencia profesional como técnico de xestión cultural, contratado laboralmente ou como funcionario/a ata un máximo de 0.5 puntos”. Zas, 8 de xuño de 2020. O alcalde Manuel Muiño Espasandín
10/06/2020 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Acordo do 3 de xuño de 2020, da Xefatura Territorial da Coruña, de levantamento das actas previas á ocupación de bens e dereitos afectados por unha instalación eléctrica, no concello de Arteixo (expediente IN407A 2015/297-1)

Acordo do 3 de xuño de 2020, da Xefatura Territorial da Coruña, de levantamento das actas previas á ocupación de bens e dereitos afectados por unha instalación eléctrica, no concello de Arteixo (expediente IN407A 2015/297-1) Outorgada a declaración de utilidade pública que leva implícita a urxente ocupación dos bens e dereitos afectados pola instalación eléctrica denominada recuamento LAT, CT, RBT Uxes Pueblo, no concello de Arteixo (expediente IN407A 2015/297-1), por resolución desta xefatura territorial, do 10 de marzo de 2020, a favor da entidade beneficiaria UFD Distribución Electricidad, S. A., con enderezo en avenida de Arteixo, 171, 15008 - A Coruña Esta Xefatura Territorial, de conformidade cos artigos 52 da Lei de expropiación forzosa, do 16 de decembro de 1954, e 56 do seu Regulamento, do 26 de abril de 1957, acorda sinalar o día 17 de xullo de 2020, para o levantamento das actas previas á ocupación, nas que se describirán os bens ou dereitos expropiables e de imposición de servidume de paso de enerxía eléctrica, contidos na relación de fincas que se exporán xunto con esta resolución no taboleiro de edictos do Concello de Arteixo, deducida da que se someteu a información pública no DOG do 13.08.2019, no BOP do 29.07.2019 e no xornal La Voz de Galicia do 01.08.2019, acto ao que deberán concorrer as persoas propietarias ou titulares de dereitos sobre as fincas propostas como afectadas, ás que se lles practicará notificación individual sinalándoselles os horarios de toma de datos sobre o terreo e do levantamento efectivo das actas nas oficinas da casa consistorial do dito Concello. Cando as persoas propietarias ou titulares de dereitos sobre as fincas afectadas sexan descoñecidas ou se ignore o lugar de notificación, dirixiranse ao Ministerio Fiscal as dilixencias que se produzan destas, de conformidade co artigo 5 da Lei de expropiación forzosa. Neste caso, igualmente, publicarase un anuncio no taboleiro de edictos único (TEU) do Boletín Oficial del Estado. A Coruña, 3 de xuño de 2020. Isidoro Martínez Arca Xefe territorial da Coruña
10/06/2020 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio de aprobación da primeira relación do Plan de de vías provinciais 2019, segunda fase: mellora trazado DP 2403, p. k. 4+680, 4+925 Cerceda

ANUNCIO DE APROBACIÓN DA PRIMEIRA RELACIÓN DO PLAN DE DE VÍAS PROVINCIAIS 2019, SEGUNDA FASE A Exma. Deputación Provincial da Coruña, en sesión celebrada o 30 de abril de 2020, adoptou entre outros o seguinte acordó: 1.–Aprobar a PRIMEIRA RELACIÓN DO PLAN DE INVESTIMENTO EN VÍAS PROVINCIAIS 2019, SEGUNDA FASE, cun orzamento total de 166.095,33 euros, con cargo á aplicación 0410/4531/60900 que se detalla: 2.–Expor ao público os proxectos mediante anuncio a inserir no Boletín Oficial da Provincia nun prazo de dez días a efectos de reclamacións, transcorrido o cal sen que estas producísense, consideraranse definitivamente aprobados.3.–Remitir o expediente para coñecemento e informe da Xunta de Galicia e da Comisión Galega de Cooperación Local para os efectos da coordinación establecidos nos artigos 112 e concordantes da Lei 5/1997, do 22 de xullo, de Administración Local de Galicia, podéndose proseguir as actuacións unha vez que transcorra o prazo de dez días sen que se emita ningún informe. A Coruña, 1 de xuño de 2020. O PRESIDENTE O SECRETARIO Asdo.: Valentín González Formoso Asdo.: José Luis Almau Supervía
10/06/2020 | Administración LocalMunicipal
As Pontes de García Rodríguez
Secretaría
Corrección da data de finalización de presentación de alegacións ao Inventario municipal de bens, dereitos e camiños municipais do Concello

En anuncio publicado o día 05/06/2020, no Boletín Oficial da Provincia número 81, reflíctese como último día do prazo para presentar alegacións ao inventario municipal de bens, dereitos e camiños municipais o día 04/07/2020. Sen embargo, ese día é sábado, día inhábil, co que ao abeiro do artigo 30.5 da Lei 39/2015, do 01 de outubro, do procedemento administrativo común das administracións públicas, debe corrixirse tal prazo e fixar como día de finalización de presentación de alegacións o día 06/07/2020. As Pontes de García Rodríguez, 05 de xuño de 2020. O concelleiro delegado de Contratación e Cultura Vicente Roca Uceira
10/06/2020 | Administración LocalMunicipal
Coirós
Aprobación inicial modificación de créditos número 1 ao orzamento 2020

Aprobado inicialmente polo Pleno da Corporación, o día 4 de xuño de 2020, a modificación orzamentaria número 1, do orzamento xeral para 2020, exponse ó público na secretaría deste Concello, por quince días hábiles, para que poidan facerse as reclamacións que se consideren oportunas. De non presentarse a modificación orzamentaria entenderase definitivamente aprobado. Coirós, cinco de xuño de dous mil vinte. O ALCALDE Asdo.: Francisco Quintela Requeijo
10/06/2020 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio de aprobación do plan de conservacion de vías provinciais 2020, terceira fase: mellora de firme con MBQ na DP 6805 Campara a Pazos PQ 0 ao 3 (Ponteceso)

A Exma. Deputación Provincial da Coruña, en sesión celebrada o 29 de maio de 2020, adoptou entre outros o seguinte acordó: 1.- Aprobar o Plan de CONSERVACION DE VIAS PROVINCIAIS 2020, TERCEIRA FASE cun orzamento total de 369.774,72.- euros, con cargo á aplicación 0410/4531/61900 que se detalla: 2.- Expor ao público o Proxecto mediante anuncio a inserir no Boletín Oficial da Provincia nun prazo de dez días a efectos de reclamacións, transcorrido o cal sen que estas producísense, considerarase definitivamente aprobado.3.- Remitir o expediente para coñecemento e informe da Xunta de Galicia e da Comisión Galega de Cooperación Local para os efectos da coordinación establecidos nos artigos 112 e concordantes da Lei 5/1997, do 22 de xullo, de Administración Local de Galicia, podéndose proseguir as actuacións unha vez que transcorra o prazo de dez días sen que se emita ningún informe A Coruña, 1 de xuño de 2020 O PRESIDENTE O SECRETARIO, Asdo.: Valentín González Formoso Asdo.: José Luis Almau Supervía
10/06/2020 | Administración LocalMunicipal
A Coruña
Planeamento e Xestión do Solo
Anuncio da aprobación inicial do proxecto de normalización de fincas no camiño do Martinete n.º 11

A Xunta de Goberno Local, en sesión ordinaria celebrada o día 20 de maio de 2020, adoptou, entre outros, o seguinte acordo: “PRIMEIRO.–Aprobar inicialmente o proxecto de normalización de fincas no Camiño de Martinete n.º 11 elaborado polo arquitecto D. Víctor M. García Suárez e polo enxeñeiro técnico industrial D. Julio Jaime Picado Dao, con data febreiro de 2020. SEGUNDO.–Someter o expediente a información pública polo prazo dun mes, mediante anuncio no Boletín Oficial da Provincia e notificación individualizada a todos os propietarios afectados.” O expediente estará a disposición dos interesados, durante o prazo dun mes, nas dependencias da Área de Urbanismo, infraestruturas, Vivienda e Mobilidade do Concello da Coruña situadas na Praza de Indalecio Prieto n.º 1-3, en horario de 9.00 a 14.00, previa cita que poderá solicitar por escrito no rexistro municipal ou na dirección de correo electrónico registrourbanismo@coruna. es. A Coruña, 3 de xuño de 2020. O concelleiro delegado de Urbanismo, Infraestruturas, Vivenda e Mobilidade Juan Manuel Díaz Villoslada
10/06/2020 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio de aprobación da segunda relación do Plan de vías provinciais 2019, segunda fase: ampliación, mellora DP 2801, p. k. 0+780, 2+554 Corcubión

ANUNCIO DE APROBACIÓN DA SEGUNDA RELACIÓN DO PLAN DE VÍAS PROVINCIAIS 2019, SEGUNDA FASE A Exma. Deputación Provincial da Coruña, en sesión celebrada o 29 de maio de 2020, adoptou entre outros o seguinte acordó: 1.–Aprobar a SEGUNDA RELACIÓN DO PLAN DE INVESTIMENTO EN VÍAS PROVINCIAIS 2019, SEGUNDA FASE, cun orzamento total de 1.145.224,80 euros, con cargo á aplicación 0410/4531/60900 que se detalla: 2.–Expor ao público os proxectos mediante anuncio a inserir no Boletín Oficial da Provincia nun prazo de dez días a efectos de reclamacións, transcorrido o cal sen que estas producísense, consideraranse definitivamente aprobados.3.–Remitir o expediente para coñecemento e informe da Xunta de Galicia e da Comisión Galega de Cooperación Local para os efectos da coordinación establecidos nos artigos 112 e concordantes da Lei 5/1997, do 22 de xullo, de Administración Local de Galicia, podéndose proseguir as actuacións unha vez que transcorra o prazo de dez días sen que se emita ningún informe. A Coruña, 1 de xuño de 2020. O PRESIDENTE O SECRETARIO Asdo.: Valentín González Formoso Asdo.: José Luis Almau Supervía
10/06/2020 | Administración LocalMunicipal
Cariño
Cese de avocación de competencias

Aos efectos de xeral coñecemento, mediante Resolución da Alcaldía 211/2020 de data 05/06/2020, déixase sen efecto con data 02/06/2020 a avocación de competencias realizada na Xunta de Goberno Local por Decreto da Alcaldía 159/2020, do 15/04/2020. Cariño, 5 de xuño de 2020. O alcalde José M. Alonso Pumar
30/06/2020 | Administración LocalMunicipal
Cerdido
Modificación presupostaria crédito extraordinario

O Pleno do Concello de Cerdido, o día 15.06.2020 aprobou o expediente de modificación de crédito 2020/T002/000004 con cargo o remanente líquido de tesourería. De conformidade co disposto no artigo 177 e 169 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, exponse ó público por prazo de quince días, durante os cales os interesados poderán examinar o expediente nas oficinas municipais así como presentar reclamacións ante o pleno do concello. Se ó remate do período de exposición pública non se presentarán reclamacións, o expediente considerarase definitivamente aprobado, conforme ó establecido na citada lexislación. Cerdido, 18 de xuño de 2020 O Alcalde, Benigno Galego Castro
30/06/2020 | Administración LocalMunicipal
Ortigueira
Secretaría
Padrón de contribuíntes de prezo público polo servizo de axuda no fogar durante o mes de maio de 2020

Por resolución da Alcaldía número 2020-0418 deste Concello, foi aprobado o PADRÓN DE CONTRIBUÍNTES DE PREZO PUBLICO POLO SERVIZO DE AXUDA NO FOGAR DURANTE O MES DE MAIO DE 2020. De acordo co establecido no art.º 102.3 da Lei 58/2003 do 17 de Decembro Xeral Tributaria, así como nos artigos 24 e seguintes do Real Decreto 939/05 de 29 de xullo, polo que se aproba o Regulamento Xeral de Recadación, ponse en coñecemento dos interesados que nas Oficinas Municipais deste Concello, e durante o período de quince días hábiles a contar a partir do seguinte día hábil ao da inserción deste anuncio no Boletín Oficial da Provincia, estará exposto ao público o censo completo do imposto. Contra a aprobación das liquidacións que nel se inclúen, os interesados poderán interpoñer os seguintes recursos: 1. Conforme ao disposto no artigo 14 do texto refundido da Lei Reguladora das Facendas Locais, aprobado por Real Decreto Lexislativo 2/2004, do 5 de marzo, os interesados só poderán interpoñer recurso de reposición ante a alcaldía, no prazo de quince días hábiles, contado dende o día seguinte ao da publicación deste edicto no Boletín Oficial da Provincia.2. Contra a resolución do recurso de reposición, expresa ou tácita, os interesados poderán interpoñer recurso contencioso- administrativo ante o Xulgado do Contencioso-Administrativo de Santiago de Compostela, nos prazos sinalados no artigo 46 da Lei 29/1998, de 13 de xullo, Reguladora da Xurisdición Contenciosa Administrativa Igualmente advírtese que tamén poderán utilizar calquera outro recurso que estimen pertinente, así como exercer as accións que procedan ante a xurisdición competente. O período voluntario para o cobro do importe das cotas establécese en DOUS MESES, contados desde a presente publicación no Boletín Oficial da Provincia. Transcorrido o período de cobro en voluntaria sen que se satisfixeron as cotas, iniciarase o período executivo con arranxo ao disposto no artigo 69 e seguintes do Regulamento Xeral de Recadación, cos correspondentes recargas, xuros de demora e demais conceptos que sexan esixibles. Este anuncio ten o carácter de notificación colectiva ao amparo do disposto no artigo 102 da Lei Xeral Tributaria. O que se fai público para xeral coñecemento. Ortigueira, 23 de xuño de 2020 O Alcalde Juan Vicente Penabad Muras
30/06/2020 | Administración LocalMunicipal
Narón
Intervención
Aprobación do expediente de anulación de dereitos pendentes de cobro de exercicios pechadosAprobación do expediente de anulación de dereitos pendentes de cobro de exercicios pechados

O Pleno do Concello de Narón, en sesión ordinaria celebrada o 25 de xuño de 2020, acordou a aprobación do expediente colectivo de baixas de dereitos recoñecidos pendentes de cobro procedentes de exercicios pechados por prescripción e outros motivos, por un importe total de 4.013.892,40 euros, segundo os datos obrantes na contabilidade municipal e na área de recadación. O devandito expediente permanecerá exposto ao público, durante o prazo de quince días hábiles contados a partir da publicación deste anuncio no Boletín Oficial da Provincia e no taboleiro de edictos do Concello, a efectos da presentación de reclamacións polos interesados. Se ao remate do período de exposición pública non se presentaran reclamacións, o expediente considerarase definitivamente aprobado. En Narón, o 25 de xuño de 2020. Asdo. Marián Ferreiro Díaz Alcaldesa - Presidenta
30/06/2020 | Administración LocalMunicipal
Ortigueira
Secretaría
Exposición ao publico expediente de aprobación inicial da Ordenanza pola que se establece un réxime transitorio de ocupación do dominio público por instalacións desmontables vinculadas á hostalería

Exposición ao publico expediente de aprobación inicial da Ordenanza pola que se establece un réxime transitorio de ocupación do dominio público por instalacións desmontables vinculadas á hostalería Expte: 453/2020 O Concello Pleno, na sesión extraordinaria e urxente do día 22 de xuño de 2020, acordou Aprobar inicialmente inicialmente a Ordenanza pola que se establece un réxime especial transitorio de ocupación do dominio público por instalacións desmontables vinculadas á hostalería e á restauración con motivo da crise sanitaria do COVID-19 O devandito expediente permanecerá exposto ao público, durante o prazo de trinta días contados a partir da publicación do presente anuncio no Boletín Oficial da Provincia e na sede electrónica e taboleiro de edictos do Concello, a efectos de que os interesados poidan examinalo e presentar reclamacións ante o Pleno. O citados acordo, co seu respectivo expediente asi como o texto integro das bases, atópase a disposición dos interesados no portal de transparencia da sede electrónica do Concello de Ortigueira. No caso de non presentarse reclamacións, o acordo entenderanse elevado automaticamente a definitivo. O que se fai público para xeral coñecemento. Ortigueira, 23 de xuño de 2020 O Alcalde Juan Vicente Penabad Muras
30/06/2020 | Administración LocalProvincial
Deputación Provincial da Coruña
Servizo de Acción Social, Cultural e Deportes. Sección de Educación, Cultura e Deportes
R. P. 2020/19745. Resolución de concesión provisional do Programa FO207/2020

Don Valentín González Formoso, Presidente da Deputación Provincial da Coruña, Primeiro.- Por resolución do presidente da Deputación núm.3262 do 29 de xaneiro de 2020 aprobáronse as Bases reguladoras do Programa FO207: Convocatoria do programa de subvencións a concellos e entidades locais para o mantemento de conservatorios, escolas de música e escolas de danza municipais, durante o ano 2020 e foron publicadas no BOP núm.21 do 31 de xaneiro de 2020. Así mesmo, a convocatoria do dito programa foi aprobada por Resolución número 3842 do 03 de febreiro de 2020, e publicada no BOP núm.26 do 7 de febreiro de 2020. O prazo de presentación de solicitudes finalizou o 28 de febreiro de 2020 ás 14:00 horas Segundo.- A totalidade das solicitudes referidas nesta resolución foron presentadas dentro do prazo establecido na convocatoria e cumpren cos requisitos establecidos nela. Terceiro.- Na partida orzamentaria 0612/3343/46201 do Orzamento Xeral desta Deputación para o exercicio corrente, existe consignación orzamentaria para facer fronte á concesión das subvencións propostas. Cuarto.- Constan no expediente os informes da Unidade Xestora do Programa e do Servizo de Fiscalización. Vistos os antecedentes sinalados, así como as disposicións legais de aplicación, 1.- Conceder provisionalmente as subvencións aos concellos que se relacionan no Anexo 1, polos importes que se indican, con cargo á partida orzamentaria 0612/3343/46201, sendo o importe total proposto de 360.500,00€. 2.- Publicar a presente resolución no Boletín Oficial da co que se entenderá notificada aos interesados, de acordo co no artigo 45.1. b. da Lei 39/2015, de 1 de outubro, do Administrativo Común das Administracións Públicas.3.- Abrir un prazo de 10 días hábiles, contados a partir do día seguinte ao da publicación da presente resolución provisional no Boletín Oficial da Provincia, para que os solicitantes poidan comunicar, se é o caso, o desistencia da solicitude, alegacións ou emenda de erros. Transcorrido o devandito prazo de 10 días sen que por parte dos solicitantes se desista expresamente, a subvención considerarase aceptada tacitamente.4.- A presente resolución provisional non xera dereito ningún a favor dos beneficiarios propostos. Só a publicación da resolución definitiva xerará estes dereitos. A Coruña, 26 de xuño de 2020 O presidente, O secretario, Valentín González Formoso José Luis Almau Supervía
30/06/2020 | Administración LocalMunicipal
Outes
Anuncio do padrón de vehículos do ano 2020

A Xunta de Goberno Local deste Concello, na sesión do 8 de xuño de 2020, aprobou o padrón fiscal do imposto sobre vehículos de tracción mecánica do ano 2020, composto por un total de 5.584 recibos. De acordo co disposto no artigo 102.3 da Lei Xeral Tributaria, o padrón aprobado exponse ao público nas oficinas do concello durante 15 días hábiles, contados a partir do día seguinte ao da publicación deste anuncio no BOP. Esta exposición, por prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, xeral tributaria. Contra as liquidacións incorporadas ao padrón, tódolos interesados poderán interpor RECURSO DE REPOSICIÓN ante a Xunta de Goberno Local, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo DUN MES contado dende o día seguinte ao remate da exposición ao público do padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. Contra a desestimación do recurso de reposición poderase interpor RECURSO CONTENCIOSO-ADMINISTRATIVO, no prazo de dous meses dende a notificación da resolución expresa ou de seis meses dende que se produza a desestimación presunta. Tamén se poderá interpor calquera outro recurso que se estime conveniente. O prazo de cobro en período voluntario abranguerá dende o día 3 de agosto de 2020 ata o 3 de novembro de 2020. O pago realizarase mediante domiciliación bancaria ou en efectivo na conta que ten aberta o Concello na entidade bancaria: La Caixa. Transcorrido o período de cobro sinalado, iniciarase o período executivo que determina o dereito a percibir a recarga de prema e os xuros de demora, de acordo co previsto no art.28 da Lei Xeral Tributaria. Satisfarase a recarga do 5% cando se ingrese totalmente a débeda tributaria antes da notificación da providencia de prema, sen que se esixan xuros de demora. Satisfarase o 10% cando se ingrese totalmente a débeda tributaria con posterioridade á notificación da providencia de prema, e dentro do prazo establecido pola mesma, sen que se esixan xuros de demora. Satisfarase o 20% cando non se ingrese a totalidade da débeda tributaria ou con posterioridade ao prazo concedido na providencia de prema, e esixiranse xuros de demora que correspondan ao inicio do período executivo. Outes, 17 de xuño de 2020. O ALCALDE, Asdo.: Manuel González López.